# Isa Reyes

Concepción Balcells de los Reyes (Barcelona, 1921-Califòrnia, 1991), també coneguda com Conchita i amb el nom artístic de Isa Reyes, va ser una model, actriu i balladora de flamenc espanyola, proclamada Miss Espanya en l'exili l'any 1938.

## Trajectòria

Va néixer a Barcelona i va ser la primera filla de Concepción de los Reyes González Contreras i de Ricardo Balcells, prestigiós advocat i membre de l'Agrupació Socialista de Madrid i de la UGT, que durant la Guerra Civil va exercir com a cap de Secció en el Ministeri d'Estat. L'any 1925, després del naixement de la Nuria, la segona filla, la família es va traslladar a Madrid i es va instal·lar en un edifici del cèntric carrer de Velázquez, on a Conchita li agradava tocar les castanyoles somiant amb ballar flamenc en els escenaris de les principals capitals europees.
L'any 1936, al començament de la Guerra Civil, mentre el seu pare es quedava a Espanya al costat dels republicans, va marxar amb la seva mare i la seva germana a París, on van aconseguir sortir endavant gràcies al talent que va demostrar per al ball. La mateixa tardor de 1936, van tornar a Espanya després d'acceptar la invitació del seu oncle Alfonso de los Reyes González Cárdenas. Aquest era coronel d'infanteria de l'exèrcit de l'aire en l'aeròdrom Alas Rojas de Sarinyena, i més tard va ser nomenat cap de l'XI Cos d'Exèrcit de la República, també en Sarinyena.
Després de triar Isa Reyes com a nom artístic en homenatge al cant tradicional canari, i poc després d'arribar a París, Reyes va començar la seva trajectòria professional com a model de roba juvenil. El director Sacha Guitry la va conèixer en aquests moments i li va donar un petit paper en el llargmetratge Les perles de la couronne (1937). A la pel·lícula es demostraren les habilitats artístiques de Reyes. Després del rodatge, va formar el duo Ànima amb la seva cosina, Alma. Juntes van actuar en una gala benèfica per a recaptar fons per a la República Espanyola en l'exili.
En una gala que va organitzar el diari Le Monde a París l'any 1938, va ser triada la dona més maca d'Espanya, rebent el guardó de "Miss España en l'exili". Aquest mateix any, el 10 de setembre, es va celebrar a Copenhaguen el títol de Miss Europa, en el qual va aconseguir el segon lloc.
L'abril de 1939 actuà en Berlín en el 50 aniversari d'Adolf Hitler, sent part del trio flamenc amb el ballerí Antonio Arcaraz i Alma, la seva cosina. També actuaren per a Mussolini en Venècia i per als Ducs de Windsor en París.
Després de retrobar-se amb el seu pare, la família va creuar l'Atlàntic per a establir-se a Cuba. Més tard, es van traslladar a Mèxic, on Reyes es va casar amb George Leonidas Nicoloupoulos Coltros, a qui havia conegut en un dels seus viatges. En aquest país també es va assentar la seva germana Nuria, qui va exercir com a poeta, assagista i traductora. Reyes es va establir finalment a Califòrnia, on va formar una família i va residir fins a la seva defunció en 1991.

## Reconeixements

L'any 1938 va obtenir el primer lloc en el certamen de Miss España en l'exili, celebrat a París, i aquest mateix any va quedar en segon lloc en el certamen de Miss Europa a Copenhaguen.

## Bibliografia

* Reyes, Isa. Miss España en el Exilio. Editorial Renacimiento (2023). Traducción de Isabel Peralta Peña. Prólogo de Paul Preston. Edición de Dorian L. (Dusty) Nicol. ISBN: 978-84-19791-80-1

## Referències

* 1 2 3 4 «Persona - Reyes, Isa (1921-1991)». Portal de Archivos Españoles. [Consulta: 12 febrer 2025].
* 1 2 «Reyes, Isa - Editorial Renacimiento». www.editorialrenacimiento.com. [Consulta: 27 gener 2025].
* 1 2 3 4 «Isa Reyes: Miss España en el exilio» (en castellà). AraInfo · Diario Libre d'Aragón, 08-11-2023. [Consulta: 31 gener 2025].
* 1 2 3 4 «Isa Reyes, la Miss España en el exilio que encandiló a Hitler» (en castellà). www.epe.es, 09-12-2023. [Consulta: 27 gener 2025].
* ↑ «Persona - Reyes González de Cárdenas, Alfonso de los (1897-1964)». Portal de Archivos Españoles. [Consulta: 12 febrer 2025].
* 1 2 3 4 Godino, Patricia. «La fascinante historia de Isa Reyes, la reina de belleza criada en Madrid que bailó para Hitler en su 50º cumpleaños y fue pretendida por el yerno de Mussolini» (en espanyol europeu). Vanity Fair, 28-12-2023. [Consulta: 31 gener 2025].
* ↑ 20minutos. «La azarosa vida de Isa Reyes, la Miss España que bailó ante Hitler» (en castellà). www.20minutos.es - Últimas Noticias, 26-11-2023. [Consulta: 27 gener 2025].
* ↑ Ortega, Luis. «La azarosa vida de Isa Reyes, la Miss España que bailó ante Hitler - EFE» (en espanyol europeu). EFE Noticias, 27-11-2023. [Consulta: 31 gener 2025].
* ↑ «"Isa Reyes, Miss España en el Exilio", la paradoja deliciosa de una "vida trágica" en la que sobrevive el humor universal» (en castellà). El Diario de Huesca, 11-11-2023. [Consulta: 31 gener 2025].
* ↑ Satué, Elena. «La presentación del libro ‘Isa Reyes: Miss España’ emociona en Sariñena» (en castellà). Desdemonegros, 16-11-2023. [Consulta: 3 març 2025].